
54 DR 30.6.2009 

 
 

Dato' Seri Mohamed Nazri bin Abdul Aziz: Bukan tolak dengan tidak memberi 
alasan. Sabarlah. Saya pernah dengar orang cakap young man in hurry but old man in 
hurry tidak pernah orang sebut. Kalau tua buat perangai macam orang tua, mesti mahu 
sabar, steady... 

 Tuan Lim Kit Siang [Ipoh Timur]:  [Menyampuk] 

 Dato' Seri Mohamed Nazri bin Abdul Aziz: Steady. Mahu steady sedikit, Yang 
Berhormat. Selama 40 tahun duduk dalam Dewan mesti mahu steady sedikit. Kalau tidak 
malu kepada orang lain, tidak belajar apa-apa macam unta di Mekah. 

 Jadi, kita menolak cadangan pindaan ini kerana tujuan fasal 22(2) dan 22(3), ini 
adalah untuk memberikan kuasa yang luas dan bebas kepada Suruhanjaya Integriti Agensi 
Penguatkuasaan dalam menentukan apakah aduan yang ingin disiasatnya. Semuanya 
bergantung kepada keputusan Suruhanjaya Integriti. Jika difikirkan wajar untuk menyiasat 
sesuatu aduan dia boleh menyiasat. Jika difikirkan tidak wajar menyiasat sesuatu aduan 
maka ia berkuasa merujuk aduan itu kepada mana-mana pihak yang berkenaan. Kuasa ini 
diberikan kepada Suruhanjaya Integriti dengan kepercayaan bahawa Suruhanjaya Integriti 
akan bersikap profesional, bijak dan jujur dalam menjalankan fungsi dan kuasanya. Kita 
kena beri flexibility. 

 Dengan adanya kuasa yang diperuntukkan di bawah fasal 22(2) dan 22(3) ini.  
Suruhanjaya Integriti mempunyai kebebasan untuk memutuskan sama ada untuk menyiasat 
apa-apa kesalahan, tatatertib ataupun tidak menyiasat apa-apa kesalahan tatatertib. Jika 
Suruhanjaya Integriti untuk memutuskan untuk tidak menyiasat maka suruhanjaya boleh 
merujukkan kesalahan tatatertib itu kepada pihak berkuasa tatatertib yang berkenaan untuk 
menyiasatnya.   

 Fasal 22(2) dan (3) tidak bertujuan untuk membendung atau menyekat kuasa 
Suruhanjaya Integriti untuk menyiasat apa-apa kes tatatertib atau kes jenayah. Fasal 22(2) 
wajar dikekalkan kerana kita tidak mahu Suruhanjaya Integriti Agensi Penguatkuasaan 
dengan pelbagai aduan yang menyentuh tatatertib yang bersifat rutin.   

Inilah tujuannya mengapa Yang Berhormat sebut di 25 tadi kita gunakan “may”dan 
tidak “must”. Ini kerana kita tidak mahu mereka dibebankan dengan perkara-perkara yang 
rutin, yang seharusnya diselesaikan oleh badan tatatertib yang berkenaan. Jadi, kita kena 
bagi ia flexibility. Masa dan kuasa suruhanjaya dapat difokuskan kepada perkara-perkara 
tatatertib yang membawa signifikan kepada orang ramai dan kepentingan awam.  

Begitu juga dengan peruntukan fasal 22(3). Kuasa yang diberikan oleh peruntukan 
ini membolehkan Suruhanjaya Integriti terus merujukkan aduan yang bersifat jenayah 
kepada pendakwa raya. Peruntukan ini tidak bertujuan untuk membendung kuasa 
Suruhanjaya Integriti untuk menyiasat sesuatu aduan jenayah. Sebaliknya ia adalah satu 
kuasa yang luas yang, diberikan kepada suruhanjaya.   

Suruhanjaya boleh dalam mana-mana hal jika ia mendapati aduan itu 
menunjukkan kesalahan jenayah telah berlaku, terus merujukkan aduan itu kepada 
pendakwa raya untuk diambil tindakan tanpa perlu menyiasatnya. Dengan itu suruhanjaya 
boleh memfokuskan siasatan kepada kes-kes jenayah lain, yang lebih signifikan kepada 
orang ramai.   

Apabila Suruhanjaya Integriti merujukkan sesuatu aduan kepada pihak lain, 
suruhanjaya bukannya lepas tangan begitu sahaja. Suruhanjaya masih mempunyai kuasa 
memantau status aduan itu, iaitu memantau tindakan yang diambil oleh pihak-pihak yang 
berkenaan. Suruhanjaya masih mempunyai tanggungjawab kepada setiap pengadu untuk 
memaklumkan pengadu tentang status aduannya. Tambahan pula Perlembagaan 
Persekutuan dengan jelasnya menetapkan bahawa semua pegawai dalam Perkhidmatan 
Awam Persekutuan adalah terletak di bawah bidang kuasa suruhanjaya perkhidmatan 
mereka masing-masing yang ditubuhkan di bawah Perlembagaan Persekutuan.   

Antara fungsi Suruhanjaya Perkhidmatan di bawah Perkara 144, Perlembagaan 
Persekutuan ialah menjalankan kawalan tatatertib ke atas anggota perkhidmatan yang 
diliputi oleh bidang kuasanya. Oleh yang demikian kuasa untuk mengenakan apa-apa 
hukuman tatatertib adalah terletak pada pihak berkuasa tatatertib yang berkenaan. 



Dato' Seri Mohamed Nazri bin Abdul Aziz: Bukan tolak dengan tidak memberi alasan. Sabarlah. Saya pernah dengar orang cakap young man in hurry but old man in hurry tidak pernah orang sebut. Kalau tua buat perangai macam orang tua, mesti mahu sabar, steady... Tuan Lim Kit Siang [Ipoh Timur]: [Menyampuk]. Dato' Seri Mohamed Nazri bin Abdul Aziz: Steady. Mahu steady sedikit, Yang Berhormat. Selama 40 tahun duduk dalam Dewan mesti mahu steady sedikit. Kalau tidak malu kepada orang lain, tidak belajar apa-apa macam unta di Mekah. Jadi, kita menolak cadangan pindaan ini kerana tujuan fasal 22(2) dan 22(3), ini adalah untuk memberikan kuasa yang luas dan bebas kepada Suruhanjaya Integriti Agensi Penguatkuasaan dalam menentukan apakah aduan yang ingin disiasatnya. Semuanya bergantung kepada keputusan Suruhanjaya Integriti. Jika difikirkan wajar untuk menyiasat sesuatu aduan dia boleh menyiasat. Jika difikirkan tidak wajar menyiasat sesuatu aduan maka ia berkuasa merujuk aduan itu kepada mana-mana pihak yang berkenaan. Kuasa ini diberikan kepada Suruhanjaya Integriti dengan kepercayaan bahawa Suruhanjaya Integriti akan bersikap profesional, bijak dan jujur dalam menjalankan fungsi dan kuasanya. Kita kena beri flexibility. Dengan adanya kuasa yang diperuntukkan di bawah fasal 22(2) dan 22(3) ini. Suruhanjaya Integriti mempunyai kebebasan untuk memutuskan sama ada untuk menyiasat apa-apa kesalahan, tatatertib ataupun tidak menyiasat apa-apa kesalahan tatatertib. Jika Suruhanjaya Integriti untuk memutuskan untuk tidak menyiasat maka suruhanjaya boleh merujukkan kesalahan tatatertib itu kepada pihak berkuasa tatatertib yang berkenaan untuk menyiasatnya. Fasal 22(2) dan (3) tidak bertujuan untuk membendung atau menyekat kuasa Suruhanjaya Integriti untuk menyiasat apa-apa kes tatatertib atau kes jenayah. Fasal 22(2) wajar dikekalkan kerana kita tidak mahu Suruhanjaya Integriti Agensi Penguatkuasaan dengan pelbagai aduan yang menyentuh tatatertib yang bersifat rutin. Inilah tujuannya mengapa Yang Berhormat sebut di 25 tadi kita gunakan "may"dan tidak "must". Ini kerana kita tidak mahu mereka dibebankan dengan perkara-perkara yang rutin, yang seharusnya diselesaikan oleh badan tatatertib yang berkenaan. Jadi, kita kena bagi ia flexibility. Masa dan kuasa suruhanjaya dapat difokuskan kepada perkara-perkara tatatertib yang membawa signifikan kepada orang ramai dan kepentingan awam. Begitu juga dengan peruntukan fasal 22(3). Kuasa yang diberikan oleh peruntukan ini membolehkan Suruhanjaya Integriti terus merujukkan aduan yang bersifat jenayah kepada pendakwa raya. Peruntukan ini tidak bertujuan untuk membendung kuasa Suruhanjaya Integriti untuk menyiasat sesuatu aduan jenayah. Sebaliknya ia adalah satu kuasa yang luas yang, diberikan kepada suruhanjaya. Suruhanjaya boleh dalam mana-mana hal jika ia mendapati aduan itu menunjukkan kesalahan jenayah telah berlaku, terus merujukkan aduan itu kepada pendakwa raya untuk diambil tindakan tanpa perlu menyiasatnya. Dengan itu suruhanjaya boleh memfokuskan siasatan kepada kes-kes jenayah lain, yang lebih signifikan kepada orang ramai. Apabila Suruhanjaya Integriti merujukkan sesuatu aduan kepada pihak lain, suruhanjaya bukannya lepas tangan begitu sahaja. Suruhanjaya masih mempunyai kuasa memantau status aduan itu, iaitu memantau tindakan yang diambil oleh pihak-pihak yang berkenaan. Suruhanjaya masih mempunyai tanggungjawab kepada setiap pengadu untuk memaklumkan pengadu tentang status aduannya. Tambahan pula Perlembagaan Persekutuan dengan jelasnya menetapkan bahawa semua pegawai dalam Perkhidmatan Awam Persekutuan adalah terletak di bawah bidang kuasa suruhanjaya perkhidmatan mereka masing-masing yang ditubuhkan di bawah Perlembagaan Persekutuan. Antara fungsi Suruhanjaya Perkhidmatan di bawah Perkara 144, Perlembagaan Persekutuan ialah menjalankan kawalan tatatertib ke atas anggota perkhidmatan yang diliputi oleh bidang kuasanya. Oleh yang demikian kuasa untuk mengenakan apa-apa hukuman tatatertib adalah terletak pada pihak berkuasa tatatertib yang berkenaan.